John Grierson
John Grierson (26. huhtikuuta 1898 Deanston, Pertshire, Skotlanti – 19. helmikuuta 1972 Bath, Somerset, Englanti) oli skotlantilainen dokumenttielokuvan pioneeri, jota pidetään brittiläisen ja kanadalaisen dokumenttielokuvan isänä. Häntä pidetään etenkin englanninkielisissä maissa termin "dokumenttielokuva" keksijänä, koska hän käytti ensimmäisenä termiä "documentary" arvioidessaan Robert J. Flahertyn samoalaistarinaa "Moana" (1936) ja sanoessaan sillä olevan ”dokumentaarista arvoa”. Myöhemmin hän määritteli dokumenttielokuvan sanoilla "creative treatment of actuality", ”todellisuuden luovaa käsittelemistä”.
Parhaan lyhytdokumentin Oscar-palkinto
Parhaan lyhytdokumentin Oscar-palkinto on Yhdysvaltain elokuva-akatemian vuosittain jakama nk. Oscar-palkinto parhaalle lyhyelle dokumenttielokuvalle. Sitä on jaettu vuodesta 1941 lähtien. Sitä ei jaettu seuraavana vuonna vaan dokumentit olivat yhdistettynä yhteen kategoriaan. Vuodesta 1943 lähtien dokumentit on jaettu pitkään ja lyhyeen kategoriaan.